Det dufter efterhånnden af slutspil for Mors-Thy, efter de tirsdag aften vandt over HC Midtjylland med 29-27 på udebane. Mors-Thy ligger med sejren lige nu på femtepladsen i ligaen med 23 point efter 21 kampe. Otte hold går i slutspillet, og her ligger tirsdagens modstander, HC Midtjylland, på ottendepladsen med 20 point. Der spilles 26 runder af grundspillet i 888 Ligaen. På niendepladsen har Ribe-Esbjerg 18 point - dog med en kamp i baghånden  i forhold til Mors-Thy. I næste spillerunde venter en svær opgave for Mors-Thy, der skal møde topholdet Aalborg på udebane.

Opsummering:
Thyboerne slog tirsdag aften HC Midtjylland med to mål.